Philippe og Lise ventede på os i lejligheden ved vores ankomst og vi følte os velkomne med det samme. Lejligheden var nøjagtigt som beskrevet og værterne havde sørget for baquette, vin og børnechampagne. De havde endda en gave til vores sønner. Lejligheden var meget funktionel og fungerede perfekt for fire personer. At bo privat i en ægte fransk lejlighed gav en ekstra dimension - for os fungerede dette meget bedre en at bo på et hotel. Metrostationen Convention ligger ca. 10 minutters gang fra lejligheden og på vej til stationen kunne vi opleve markedet tirsdag, torsdag og søndag. Omgivelserne er rolige og trygge og parken i nærheden var skøn at spadsere i. Derudover lå lejligheden perfekt i forhold til konferencecentret. Alt i alt en god oplevelse!